stanford-oval/wikipedia huggingface dataset:
דוריט הקטנה (סרט, 1920)
הערות שוליים

↑  Low, Rachael. The History of the British Film 1918-1929. George Allen & Unwin, 1971.
↑  Tree, Lady; Burton, Langhorn; Morgan, Joan; Coutts, Compton (1920-08-01), Little Dorrit, נבדק ב-2017-05-14
אגנש ארדאי

| --- | --- |
אין תמונה חופשית
 לידה:  23 במאי 1914 בודפשט, האימפריה האוסטרו-הונגרית 
 פטירה:  3 ביוני 1944 (בגיל 30) אושוויץ, גרמניה הנאצית 
 מדינה:  הונגריה 
 
אגנש ארדאי (במקור גלטר, בהונגרית: Erdélyi Ágnes;‏ בודפשט, 23 במאי 1914 – אושוויץ, 3 ביוני 1944) הייתה משוררת מוכשרת יהודייה-הונגרייה וסופרת. אחותו למחצה של המשורר מיקלוש רדנוטי שגם הוא נספה בשואת יהודי הונגריה.
קורות חייה

אגנש גלטר נולדה במשפחה יהודית ולא הצליחה לסיים את לימודיה בתיכון. הוא פרנסה את עצמה בעבודת כפיים ואז עבדה כפקידה בהוצאת ספרים. ארדאי השתייכה לחוג אינטלקטואלים שמאלנים באוראדיה ובקלוז', והיה לה קשר ידידותי עם הצייר דיולה דרי-דהלאנו והשתלבה באופן פעיל בתנועת הפועלים. הוא גורשה לאושוויץ ב-1944 ונספתה שם.
כתביה הראשונים פורסמו בטורים של "עיתון בראשוב" (Brassói Lapok) בשפה ההונגרית ובגונדולט (Gondolat) בבודפשט. הרומן הקצר שלה,"הקובאצ'ים", פורסם ב"אוסף רומן המתנות" של Brasói Lapok ב-1935. הוא יצא לאור כחוברת חודשית מינואר 1935. הרומן מציג את הסחף של משפחת עובד רכבת הונגרי שנכשל במבחן השפה (כנראה הרומנית) במהלך שנות המשבר הכלכלי. כרך השירה שלה: "מקהלה לשלושה קולות" (עם עטיפת פרי יצירתו של אנדראש קונוביץ', אוראדיה, 1935). בקול של חוסר ודאות, היא מברכת את פני המקלט, את העיר הגדולה, ב"חרוזי בוקרשט". (פורסם ב"עידן שלנו", 1937/7-8): הוא משמיעה קול כ"עורב יער והונגרי שהרוח נשא". מכתבה האחרון פורסם לאחר מותה על ידי כתב העת "דרכנו" (1975/20).
כרכי השירה והפרוזה

פזמון לשלושה קולות. שירים. דפוס קלווין, אוראדיה, 1935
הקובאצ'ים. רומן. הוצאת עיתונים וספרים, בראשוב, 1935 (אוסף רומן מתנות)
מדיוקן המילים. כתבים שנאספו ; בא ביחד., עורך, הקדמה, הערות. טמאש בירו-באלוג. הוצאת יפו, בודפשט, 2020
ספרות להנצחתה

שאנדור קורווין : כמה כותבי פרוזה טרנסילבניים צעירים. "העידן שלנו" 1935/11.
מיקו ארווין : מקהלה לשלושה קולות. ספר השנתון של "דרכנו" 1969. 86-91
מיקו ארווין: שירים בעקבות. הטיול שלנו 19/1978.
אימרה רובוטוש : הנצחתה של אגנש ארדאי. "המילה האמיתית" 1975/5.
וירג'יל תאודורסקו: זכרה של אגנש ארדאי. "דרכנו" 1975/20.
לקריאה נוספת

Romániai magyar irodalmi lexikon: Szépirodalom, közírás, tudományos irodalom, művelődés I. (A–F). Főszerk. Balogh Edgár. Bukarest: Kriterion. 1981. (לקסיקון של ספרות הונגרית ברומניה)
ג'ארד לטו

| --- | --- |

ג'ארד לטו בכנס קומיק-קון 2016
 לידה:  26 בדצמבר 1971 (בן 53) בוז'ר סיטי, לואיזיאנה, ארצות הברית
 שם במה:  Bartholomew Cubbins 
 שם לידה:  Jared Joseph Leto 
 סוגה מועדפת:  רוק אלטרנטיבי, הארד רוק, פוסט-גראנג', פופ רוק 
 מדינה:  ארצות הברית 
 תקופת הפעילות:  מ-1995
 עיסוק:  מוזיקאי ובמאי
 מקום לימודים:  Emerson Preparatory School  תיכון מקלין  קולג' גארדן סיטי  בית הספר לאמנויות חזותיות  בית הספר פלינט היל  האוניברסיטה לאמנויות, פילדלפיה  בית הספר על שם קורקורן לאומנות ועיצוב 
 פרסים והוקרה:  פרס אוסקר לשחקן המשנה הטוב ביותר (2014)  MTV Movie Award for Best On-Screen Transformation (2014)  פרס גלובוס הזהב 
 האתר הרשמי
 פרופיל ב-IMDb
 
ג'ארד לטו בהופעה, 2009
ג'ארד ג'וזף לטו (באנגלית: Jared Joseph Leto; נולד ב-26 בדצמבר 1971) הוא שחקן, מוזיקאי, במאי קולנוע, פילנתרופ ואיש עסקים אמריקאי. בשנת 2013 זכה בפרס האוסקר לשחקן המשנה הטוב ביותר ובפרס גלובוס הזהב עבור תפקידו בסרט "מועדון הלקוחות של דאלאס".
לטו הוא הסולן והפזמונאי של הלהקה "30 Seconds to Mars", אותה הקים יחד עם אחיו בשנת 1998.
ביוגרפיה

לטו נולד בבוז'ר סיטי, לואיזיאנה, הצעיר מבין שני אחים. אמו, שילדה אותו בגיל צעיר, היא ממוצא קייג'ון (צרפתי). אביו עזב זמן קצר לאחר שנולד, ואמו גידלה אותו ואת אחיו הגדול שאנון בכוחות עצמה. לטו מתאר את משפחתו כענייה מאוד, והשלושה עברו דירה לעיתים קרובות, ובין היתר גרו בקולורדו, וירג'יניה, וושינגטון, אלסקה, ברזיל ואף בהאיטי. לטו קיבל את שם משפחתו מבעלה השני של אמו, ממנו התגרשה גם כן. אביו הביולוגי התחתן בשנית אף הוא, והתאבד כאשר לטו היה בן שמונה. מנישואיו השניים של אביו יש ללטו שני אחים למחצה, הקטן מבין אחיו, דניאל לטו, שינה את שם משפחתו וכיום מתגורר בישראל.
אמו של לטו עודדה אותו ואת אחיו שאנון לעסוק באמנויות מגיל צעיר. לטו ניגן על פסנתר וגיטרה והאזין לרוק קלאסי כדוגמת "פינק פלויד", "לד זפלין" ולהקת "המי". בתור נער הסתבך לעיתים קרובות עם החוק באשמת גנבות ופריצות, השתמש בסמים ואף פרש מבית הספר, אך חזר לסיים את לימודיו בתיכון לאחר שגילה עניין בלימודים גבוהים בתחום האמנות. בתחילת דרכו נמשך לטו לציור ולעולם הקולנוע ונרשם לבית הספר לאמנות חזותית בניו יורק.
החל משנות התשעים אימץ לטו אורח חיים טבעוני ונמנע מסמים ואלכוהול. הוא השתתף במספר פרויקטים למען זכויות בעלי חיים, הקהילה הלהט"בית ואיכות הסביבה, ומעורב בארגונים למטרות שיקום בהאיטי לאחר רעידת האדמה ההרסנית שהתרחשה שם בשנת 2010. לטו תומך במפלגה הדמוקרטית והצביע לסנאטור ברק אובמה בבחירות לנשיאות ארצות הברית בשנת 2008 ושוב ב-2012.
קריירת משחק

בצעירותו שאף לטו לביים סרטים ובתחילת 1992 עבר ללוס אנג'לס על מנת לפתח את קריירת המשחק שלו, דרכה קיווה למצוא דריסת רגל בעולם הקולנוע ולהפוך בסופו של דבר לבמאי. לאחר שנתיים במהלכן שיחק בפרסומות ובמספר תפקידי אורח בסדרות נעורים הוא קיבל את תפקידו הבולט הראשון - תפקיד ראשי בסדרה "אלה הם חיי" (My So-Called Life) בתור ג'ורדן קטלאנו (Jordan Catalano). אף על פי שהסדרה שודרה כשנה בלבד, לטו זכה לפרסום נרחב ואף נבחר לאחד מ-50 האנשים היפים והמוכשרים ביותר בשנים 1996 ו-1997.
לטו ידוע בשיטת המשחק המתודית שלו ובנטייתו "להיעלם" אל תוך הדמויות שהוא משחק ואף להישאר בדמות במהלך כל תקופת הצילומים. כהכנה לסרט "רקוויאם לחלום", בו שיחק צעיר המתמכר להרואין, לטו ירד כ-12 ק"ג ממשקלו, התנזר ממין ואף ישן ברחובות ניו יורק במשך מספר שבועות. עבור הסרט "פריפונטיין", בו שיחק בתפקיד הראשי את האצן האולימפי סטיב פריפונטיין, הוא התאמן רבות כדי להביא עצמו לרמת הכושר הנדרשת מספורטאי מקצועי. בסרט "היום בו רצחתי את לנון", שם גילם את מרק דייוויד צ'פמן, רוצחו של ג'ון לנון, לטו הוסיף למשקלו כ-30 ק"ג לצורך התפקיד. בסוף 2012, לאחר הפסקה של ארבע שנים מעולם הקולנוע, חזר לטו למשחק כשגילם נשאית איידס טראנסג'נדרית בסרט "מועדון הלקוחות של דאלאס". לטו ירד משקל רב והמשיך להרעיב את עצמו בזמן הצילומים לצורך התפקיד. על תפקידו זה זכה בפרס אוסקר, פרס גלובוס הזהב ובפרס גילדת שחקני המסך בקטגוריית שחקן המשנה הטוב ביותר.
בדצמבר 2014 לאור הכרזת DC קומיקס על הרחבת היקום הקולנועי שלה והפקת הסרט "יחידת המתאבדים", הכריזו האחים וורנר כי לטו יגלם את הג'וקר בסרט. כחלק משיטת המשחק שלו, התמסר לתפקיד והתנהג כג'וקר גם מחוץ לסט. הוא שלח לבתיהם של חבריו לסרט חבילות עכברושים חיים, קונדומים משומשים ואף פגר של חזיר למרגו רובי ששיחקה לצדו בסרט. לטו קיבל ביקורות שליליות רבות על תפקידו בסרט, ומגזין וראייטי דירג אותו בתור הג'וקר הגרוע מכולם. עם זאת, הוא זומן לשוב ולגלם את הדמות גם בסרט "ליגת הצדק: גרסת סניידר".
בשנת 2017 שיחק בסרט המד"ב "בלייד ראנר 2049" לצד האריסון פורד וראיין גוסלינג. זהו סרט ההמשך לסרט "בלייד ראנר" מ-1982, גם הוא בכיכובו של פורד. למען התמסרותו לתפקיד זה כאדם עיוור, הסתובב לטו במהלך כל תקופת הצילומים כעיוור באמצעות עדשות מגע מיוחדות, גם כאשר לא היה על הסט.
בשנת 2021 השתתף בסרט the little things בתור אלברט.
כמו כו, הוא גלם את מורביוס בסרט שיצא ב מרץ -2022.
קריירת מוזיקה

לטו הוא סולן להקת "Thirty Seconds to Mars", יחד עם אחיו שאנון המתופף וטומו מיליצ'ביץ' הגיטריסט. הלהקה הוחתמה בשנת 1998 בחברת התקליטים וירג'ין ובשנת 2001 הוציאה את אלבומה הראשון תחת אותו השם. פריצת הדרך הגיעה ב-2005 עם אלבומם השני "A Beautiful Lie" שמכר מעל לארבעה מיליון עותקים וזיכה אותם בהכרה עולמית. הסינגל השני מתוכו "The Kill" זכה בפרס MTV2 בטקס פרסי המוזיקה של MTV ב-2006. תחת השם הבדוי ברתולומיאו קאבינס לטו הפיק וביים את הקליפ של "The Kill" בהשראת עלילת הסרט "הניצוץ". מאז לטו המשיך לביים את כל הווידאו קליפים של הלהקה, ברובם סרטים קצרים ועלילתיים. הקליפ לסינגל השלישי מתוך אלבום זה, "From Yesterday", נמשך כ-13 דקות. זהו קליפ הרוק האמריקאי הראשון שצולם בשלמותו במקדש ברפובליקה העממית של סין.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | מעשה בשמיכת טלאים | בק |  |
| 1996 | בגרות על תנאי | פרנקלין גריפין |  |
| 1997 | פריפונטיין | סטיב פריפונטיין |  |
| 1997 | סוויצ'באק | ליין דיקסון |  |
| 1998 | בזיל | בזיל |  |
| 1998 | אגדה עירונית | פול גרדנר |  |
| 1998 | הקו האדום | וויליאם וייט |  |
| 1999 | Black and White | קייסי |  |
| 1999 | מועדון קרב | אנג'ל פייס |  |
| 1999 | נערה בהפרעה | טוביאס ג'ייקובס |  |
| 2000 | אמריקן פסיכו | פול אלן |  |
| 2000 | רקוויאם לחלום | הארי |  |
| 2000 | סאנסט סטריפ | גלן ווקר |  |
| 2001 | סול גוד | וואנבי רוק סטאר | גם מפיק שותף |
| 2002 | בריחה מלאס וגאס | ג'ק הייז |  |
| 2002 | החדר | ג'וניור |  |
| 2004 | אלכסנדר | הפאיסטיון |  |
| 2005 | שר המלחמה | ויטלי אורלוב |  |
| 2006 | לבבות בודדים | ריימונד פרננדז |  |
| 2007 | היום בו רצחתי את לנון | מארק דייוויד צ'פמן | גם מפיק |
| 2009 | מר אף אחד | נימו בונאדי |  |
| 2012 | Artifact |   | סרט דוקומנטרי; במאי ומפיק |
| 2013 | מועדון הלקוחות של דאלאס | רייאון / ריימונד | פרס גילדת שחקני המסך לשחקן המשנה הטוב ביותר (אנ') (2013) |
| 2016 | Holy Hell |   | סרט דוקומנטרי; מפיק |
| 2016 | יחידת המתאבדים | הג'וקר |  |
| 2017 | בלייד ראנר 2049 | ניאנדר וולאס |  |
| 2018 | הזר | ניק לוואל | גם מפיק בפועל |
| 2019 | A Day in the Life of America |   | סרט דוקומנטרי; במאי ומפיק |
| 2021 | הדברים הקטנים | אלברט ספארמה | מועמד פרס גילדת שחקני המסך לשחקן המשנה הטוב ביותר (אנ') (2020) |
| 2021 | ליגת הצדק: גרסת סניידר | הג'וקר |  |
| 2021 | בית גוצ'י | פאולו גוצ'י | מועמד פרס גילדת שחקני המסך לשחקן המשנה הטוב ביותר (אנ') (2021) |
| 2022 | מורביוס | ד"ר מייקל מורביוס |  |
| 2023 | טירה רדופה | אליסטר קראמפ |  |
| 2025 | טרון: ארס | ארס | גם מפיק |
| TBA | Adrift |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1993-1992 | מחנה ווילדר | דקסטר | 2 פרקים |
| 1993 | The Torkelsons | ריק אייקן | פרק: "he Fox and the Hound" |
| 1995-1994 | אלה הם חיי | ג'ורדן קטאלנו | תפקיד ראשי; 19 פרקים |
| 1994 | Cool and the Crazy | מייקל | סרט טלוויזיה של שואוטיים |
| 2022 | התרסקנו | אדם נוימן | מיני-סדרה |
האשמות

במהלך השנים הועלו מספר האשמות כלפי ג'ארד לטו. רובן נוגעות להטרדות ותקיפות מיניות. לטו הואשם בתקיפה מינית של ילדה בת 15, ובתקיפות נוספות בידי עשרות נשים. ב-2018, הועלו האשמות כי ג'ארד לטו הוא פדופיל על ידי השחקן ג'יימס גן.
ב-2019 החלו להעלות האשמות כלפי לטו כי הוא מנהיג כת. ברשותו אי אשר נקרא בפיו ובפי חסידיו "אי-מאדים", אשר הכניסה אליו עולה אלפי דולרים. חסידיו קוראים לג'ארד לטו "המשיח", ומתייחסים אליו כאל משפחה. מרבית חסידיו של לטו הן נשים צעירות, חלקן מתחת לגיל 18.
פרסים ומועמדויות

| פרס | שנה | קטגוריה | מועמדות | תוצאה |
| --- | --- | --- | --- | --- |
| פרס אוסקר | 2014 | שחקן המשנה הטוב ביותר | מועדון הלקוחות של דאלאס | זכייה |
| פסטיבל הסרטים של ונציה | 2009 | השחקן הטוב ביותר | מר אף אחד |  מקום שני |
| פרס גלובוס הזהב | 2014 | שחקן המשנה הטוב ביותר - סרט קולנוע | מועדון הלקוחות של דאלאס | זכייה |
| פרס גלובוס הזהב | 2021 | שחקן המשנה הטוב ביותר - סרט קולנוע | הדברים הקטנים | מועמדות |
| איגוד המבקרים האמריקני | 2013 | שחקן המשנה הטוב ביותר | מועדון הלקוחות של דאלאס |  מקום שני |
| איגוד מבקרי הקולנוע של לוס אנג'לס | 2013 | שחקן המשנה הטוב ביותר | מועדון הלקוחות של דאלאס | זכייה |
| פרס פטל הזהב | 2017 | שחקן המשנה הגרוע ביותר | יחידת המתאבדים | מועמדות |
| פרס פטל הזהב | 2022 | שחקן המשנה הגרוע ביותר | בית גוצ'י | זכייה |
| פרס פטל הזהב | 2022 | שילוב המסך הגרוע ביותר | בית גוצ'י | מועמדות |
| פרס פטל הזהב | 2023 | השחקן הגרוע ביותר | מורביוס | זכייה |
| פרס אינדפנדנט ספיריט | 2014 | שחקן המשנה הטוב ביותר | מועדון הלקוחות של דאלאס | זכייה |
| פרסי הווידאו קליפים של MTV | 2010 | הבימוי הטוב ביותר | "Kings and Queens" | מועמדות |
| פרסי הווידאו קליפים של MTV | 2011 | הבימוי הטוב ביותר | "Hurricane" | מועמדות |
| פרסי הווידאו קליפים של MTV | 2011 | הצילום הטוב ביותר | "Hurricane" | מועמדות |
| פרסי הווידאו קליפים של MTV | 2011 | העריכה הטובה ביותר | "Hurricane" | מועמדות |
| פרסי גות'הם | 2012 | פרס הקהל | Artifact | זכייה |
| פרסי הסרטים והטלוויזיה של MTV | 2014 | הצמד הטוב ביותר על המסך | מועדון הלקוחות של דאלאס | מועמדות |
| פרסי הסרטים והטלוויזיה של MTV | 2014 | השינוי הטוב ביותר על המסך | מועדון הלקוחות של דאלאס | זכייה |
| פרסי הסרטים והטלוויזיה של MTV | 2017 | הנבל הטוב ביותר | יחידת המתאבדים | מועמדות |
| פרס גילדת שחקני המסך | 2014 | צוות השחקנים הטוב ביותר בסרט קולנוע | מועדון הלקוחות של דאלאס | מועמדות |
| פרס גילדת שחקני המסך | 2014 | שחקן המשנה הטוב ביותר | מועדון הלקוחות של דאלאס | זכייה |
| פרס גילדת שחקני המסך | 2021 | שחקן המשנה הטוב ביותר | הדברים הקטנים | מועמדות |
| פרס גילדת שחקני המסך | 2022 | שחקן המשנה הטוב ביותר | בית גוצ'י | מועמדות |
| פרס גילדת שחקני המסך | 2022 | צוות השחקנים הטוב ביותר בסרט קולנוע | בית גוצ'י | מועמדות |
| פרסי איגוד מבקרי הקולנוע האמריקאי | 2014 | שחקן המשנה הטוב ביותר | מועדון הלקוחות של דאלאס | זכייה |
| פרסי איגוד מבקרי הקולנוע האמריקאי | 2022 | שחקן המשנה הטוב ביותר | בית גוצ'י | מועמדות |
| פרס סטלייט | 1998 | אנסמבל הקולנוע הטוב ביותר | הקו האדום | זכייה |
| פרס סטלייט | 2014 | שחקן המשנה הטוב ביותר - סרט קולנוע | מועדון הלקוחות של דאלאס | זכייה |
| פרס סטלייט | 2022 | שחקן המשנה הטוב ביותר - סרט קולנוע | בית גוצ'י | מועמדות |
| פרס סטלייט | 2023 | השחקן הטוב ביותר במיני סדרה או סרט טלוויזיה | התרסקנו | מועמדות |
| אגודת מבקרי הקולנוע האפריקאים-אמריקאים | 2013 | שחקן המשנה הטוב ביותר | מועדון הלקוחות של דאלאס | זכייה |
הערות שוליים

↑  Jared Leto Is 'Sacrificing Tofu'
↑  SUICIDE SQUAD Cast Named - WILL SMITH is DEADSHOT, JARED LETO is THE JOKER, More
↑  https://variety.com/2016/film/news/the-joker-batman-jared-leto-heath-ledger-jack-nicholson-1201831728/
↑  Frank Palmer, James Gunn Implies That Jared Leto Is A Pedophile, ScreenGeek, ‏17 May 2018
| --- | --- |
בקרת זהויות :  NLI: 987007454600005171  PLWABN: 9810637569105606  BIBSYS: 2039838  BNE: XX1491960  BnF: cb140540957 (data)  CANTIC: a11451129  GND: 135387280  ISNI: 0000 0001 2127 5810  LCCN: no98128583  LNB: 000309927  MusicBrainz: 5ec4fe5f-c89a-47d1-a9b7-58344b401527  NKC: xx0040429  NLK: KAC2020L8509  NTA: 183932900  PIC: 388237  RERO: 02-A024257059  SNAC: w69k56mx  SUDOC: 07074856X  VIAF: 34660447   WorldCat (עם VIAF): 34660447
דיבוקים (מיני-סדרה)

| --- | --- |
 סוגה:  דרמה מותחן פסיכולוגי על-טבעי
 יוצרים:  שחר מגן 
 כותבים:  שחר מגן, ולרי זנטי 
 בימוי:  תומאס וינסנט 
 שחקנים:  נועה קולר צחי גראד נדיה טרסקוביץ' ראדה קטב רועי ניק אוולין הגואל חנה אזולאי-הספרי שאדי מרעי אימרי ביטון ולדימיר פרידמן
 ארץ מקור:  צרפת, ישראל 
 שפות:  עברית צרפתית אנגלית
 מקום התרחשות:  ישראל 
 מספר עונות:  1 
 מספר פרקים:  6 
 הפקה
 מפיק:  אילון רצ'קובסקי אסנת נשרי קרן משגב
 חברת הפקה:  קווידיטי - Quiddity Yes הטלוויזיה בלוויין CANAL+ מרכז הקולנוע הצרפתי ("CNC")
 הפצה:  Yes הטלוויזיה בלוויין CANAL+
 צלמים:  רון שחף
 מוזיקה:  פיליפ דשאיז ליונל פלייר בנואה ראול
 אורך פרק:  52 דק' 
 שידור
 רשת שידור:  צרפת CANAL+ ישראל Yes
 פורמט (תמונה):  UHD
 תקופת שידור מקורית:  2 בדצמבר 2020 – הווה
 קישורים חיצוניים
 דף התוכנית ב-IMDb
 
דיבוקים (באנגלית: Possessions) היא מיני-סדרה ישראלית-צרפתית מסוגת דרמת-מתח פסיכולוגית על-טבעית, שנוצרה על ידי היוצר והתסריטאי שחר מגן, שכתב את התסריט יחד עם התסריטאית הצרפתית ואלרי זאנתי; והופקה עבור "Yes" בשיתוף פעולה עם הערוץ הצרפתי "CANAL+".
מיני-הסדרה כוללת 6 פרקים, והיא עלתה לשידור ב-2 בדצמבר 2020. בצרפת, הסדרה עלתה לשידור ב-2 בנובמבר 2020.
תקציר העלילה

במהלכה של חתונה בין ערן, יליד הארץ, לבין נטלי, עולה חדשה מצרפת, ערן נמצא דקור בזמן שהסכין נמצא בידי כלתו הטרייה, נטלי. קארים, פקיד מהקונסוליה הצרפתית, שנקרא לסייע לנאשמת ולמשפחתה, מוצא את עצמו נקשר באופן אובססיבי למקרה. במקביל, נטלי טוענת בפני אסתי ורפי, חוקרי המשטרה הישראלים שמתמנים לחקור את המקרה, שהיא חפה מפשע על אף שהיא אינה זוכרת את הרגע עצמו; למרות שבתחילה פתרון המקרה נראה ברור ויש רק אשמה אחת שמחזיקה את כלי הרצח מול עשרות אנשים, עם התקדמות החקירה, מספר החשודים הולך ונערם, ומעל לכל סימני השאלה שסובבים את המקרה, מרחף סיפור משפחתי ישן אודות דיבוקים וחתונות.
צוות השחקנים והדמויות

נועה קולר – אסתי, חוקרת משטרה ושותפתו של רפי, שמתמנה לפתור את מקרה הרצח.
צחי גראד – רפי, חוקר משטרה ושותפה של אסתי, שמתמנה לפתור את מקרה הרצח.
נדיה טרסקוביץ' – נטלי, עולה חדשה מצרפת וכלה טרייה, שנחשדת ברצח חתנה.
אימרי ביטון – ערן, חתנה של נטלי, שרציחתו פותחת את העלילה
ראדה קטב – קארים, פקיד מהקונסוליה הצרפתית, שנקרא לסייע לנטלי ומשפחתה.
רועי ניק – שי
אוולין הגואל
חנה אזולאי-הספרי – אמו של ערן
שאדי מרעי – סאלים
ולדימיר פרידמן
צ'קי קריו – ג'ואל
ג'ודית קמלה – ג'ואנה
אריאן אשקריד – לואיז
קורנטין פילה – אלכס
אלואיז סאבאג' – ג'סיקה
דומיניק ולאדי – רוזה
הפצה

ששת פרקיה של מיני-הסדרה עלו לשידור לראשונה בצרפת בערוץ "CANAL+" ב-2 בנובמבר 2020. בישראל, מיני-הסדרה עלתה לשידור ב-"Yes" ב-2 בדצמבר 2020.
ב-14 באוקטובר 2020, נודע שזכויות השידור של מיני-הסדרה בארצות הברית נרכשו על ידי HBO Max.
הערות שוליים

↑  Possessions, l’énigmatique série policière de Canal+ avec Reda Kateb sort le 2 novembre, Via tvmag.lefigaro.fr
↑  POSSESSIONS : LE THRILLER HALETANT AVEC REDA KATEB ARRIVE CE LUNDI 2 NOVEMBRE SUR CANAL+, Via cnews.fr2020
↑   שנה חדשה של הפקות מקור מעולות ב-yes, סרטון  באתר יוטיוב
↑   דיבוקים - מה-2.12 ב-yes!, סרטון  באתר יוטיוב
↑  רן בוקר, הסדרה הישראלית "דיבוקים" נמכרה ל-HBO‏, באתר ynet, 14 באוקטובר 2020
אסטריקס ואובליקס: הממלכה התיכונה

| --- | --- |

כרזת הסרט הרשמית
 מבוסס על:  "אסטריקס" מאת רנה גוסיני ואלבר אודרזו
 בימוי:  גיום קאנה 
 הופק בידי:  אלין אטאל 
 תסריט:  פיליפ משלן וז'וליאן הרווה
 שחקנים ראשיים:  גיום קאנה  ז'יל ללוש  ונסן קאסל  מריון קוטיאר
 מוזיקה:  מתיו שדיד
 מדינה:  צרפת 
 חברת הפקה:  Les Editions Albert Réné Les Enfants Terribles Pathé Films Les Productions des Trésor
 חברה מפיצה:  Pathe International
 הקרנת בכורה:  צרפת 1 בפברואר 2023 ישראל 27 בפברואר 2023
 משך הקרנה:  111 דק' 
 שפת הסרט:  צרפתית 
 סוגה:  סרט קומדיה, סרט הרפתקאות, סרט לכל המשפחה 
 סרט קודם:  אסטריקס בבריטניה 
 סרט הבא:  untitled Asterix movie 
 דף הסרט ב־IMDb
 
אסטריקס ואובליקס: הממלכה התיכונה (בצרפתית: Astérix et Obélix: l'Empire du Milieu) הוא סרט קומדיה-הרפתקאות לכל משפחה בלייב אקשן צרפתי בבימויו של גיום קאנה משנת 2023.
בסרט, שבו מככבים קאנה בדמותו של אסטריקס וז'יל ללוש בדמותו של אובליקס, נוסעים צמד הגיבורים לסין בפעם הראשונה. הסיפור המקורי מבוסס על תסריט מאת פיליפ משלן וז'וליאן הרווה, עם שיתוף פעולה מצדו של קאנה בכתיבת התסריט. סרט זה הוא סרט הלייב אקשן הראשון בסדרת סרטי "אסטריקס" שאינו מבוסס על קשת עלילה הלקוחה מחוברות הקומיקס של "אסטריקס".
הסרט יצא לאקרנים ב-1 בפברואר 2023.
תקציר העלילה

הנסיכה פו יי, בתו היחידה של הקיסר הסיני האן שואנדי, בורחת מנסיך תככן ותאב הבצע, דנג צין צ'ין. במהלך מנוסתה ממנו, נמלטת הנסיכה לגאליה, שם היא מחפשת את עזרתם של אסטריקס ואובליקס.
צוות השחקנים והדמויות

אסטריקס – גיום קאנה
אובליקס – ז'יל ללוש
יוליוס קיסר – ונסן קאסל
קלאופטרה – מריון קוטיאר
אשפיקס – פייר רישאר
קאיוס אנטיוירוס – זלאטן איברהימוביץ'
חמשיריקס – פיליפ קטרין
ז'רום קומנדור – לוחמאמיקס
ג'ייסון צ'יקנדייר – בסדראלפביתיקס
ג'ונתן כהן – גריינדמייס
ראמזי בדיה – אפידמייס
ליאנה צ'ה – טאט האן
ג'ולי צ'ן – הנסיכה פו יי
לין-דן פאם – קיסרית סין
חוזה גרסיה – ביופיקס
באן האי מין – הנסיך דנג צין קווין
מאנו פאייה – רי קי קי
טראן וו טראן – הנסיך דו דנג
פלבאלה – אנג'ל
הפקה > פיתוח

בשנת 2016, לאחר בעקבות הצלחתם הבינונית הביקורתית והמסחרית של שני סרטי הלייב אקשן הקודמים של בסדרת סרטי "אסטריקס": "אסטריקס ואובליקס באולימפיאדה" ו"אסטריקס ואובליקס בשירות הוד מלכותה", אן גוסיני, בתו של רנה גוסיני, הצהירה כי סרטי הלייב אקשו הבאים ייאלצו לעבור אתחול מבחינת תסריט וליהוק. בין הבמאים שההפקה שקלה לפנות אליהם לצורך המלאכה נמנו מישל חזנוויצ'וס ופרנק גאסטמביד.
בינואר 2017, נמסר על ידי מגזין VSD כי הבמאי פביאן אונטיינטה מעוניין לעבד את עלילת הקומיקס "אסטריקס בקורסיקה" למסכי הקולנוע. בנובמבר, נמסר על ידי "Le Film français" כי חברת ההפקות "Les Éditions Albert René", מעוניינת להפיק סרט לייב אקשן עלילתי מקורי שלא תתבסס על אחת מחוברות הקומיקס הקיימות של "אסטריקס", במהלכו הגאלים ירחיקו עד לסין. עוד נמסר כי צילומי הסרט יחלו עד לסוף שנת 2020.
בסוף אוקטובר 2019, נמסר על ידי הבמאי-שחקן גיום קאנה בחשבון האינסטגרם הפרטי שלו כי הוא נבחר לביים את הסרט. ב-5 בנובמבר 2019, נמסר כי העבודה על כתיבת התסריט תמה, וכי קאנה והמפיק אלין אטאל השתתפו בחנוכת מרכז פומפידו בשנחאי כדי "לפגוש שחקנים ושחקניות סיניים פוטנציאליים".
בתחילת שנת 2020, פרצה מגפת הקורונה בסין, ובהדרגה גם בשאר העולם. כתוצאה מכך, נדחו צילומי הסרט, וקאנה נדרש לעבד מחדש את התסריט על מנת לאפשר לצילומי הסרט, שכעת היו "פשוטים יותר ופחות שאפתניים" להתחיל בספטמבר 2020.
הפקה > ליהוק

בסוף אוקטובר 2019, הודיע גיום קאנה בחשבון האינסטגרם שלו כי הוא ייקח על עצמו את גילום דמותו של אסטריקס, לצד ז'יל ללוש, שיגלם את דמותו של אובליקס.
בינואר 2020, נמסר כי מריון קוטיאר תגלם את דמותה של קלאופטרה, וכי ונסן קאסל יגלם את דמותו של יוליוס קיסר, במקביל לליהוקם של ג'ונתן כהן, ונסן דסגנאט ואלכס לוץ. בהמשך נמסר כי קאנה בחר בקומיקאי ג'ייסון צ'יקנדייר לגלם את דמותו של בסדראלפביתיקס.
ב-8 באפריל 2021, סדרה של פוסטים ברשתות החברתיות הכריזו על ליהוקם של צוות השחקנים המלא של הסרט, כולל ליהוקם של ז'רום קומנדור והכדורגלן השוודי זלאטן איברהימוביץ' לדמויותיהם של לוחמאמיקס ואנטיוירוס (שגולם בעבר על ידי ז'אן פול רוב), בהתאמה. צוות השחקנים הראשי נחשף באמצעות כרזת טיזר רשמית.
הפקה > צילומים

צילומי הסרט התעתדו להתקיים לראשונה באביב או קיץ 2020 כשחלקם יתקיימו בצרפת וחלקם בסין. מגזין "Closer" הודיע בטעות על ביטול הצילומים בעקבות מגפת הקורונה, אך ב-18 בפברואר 2020, חברת "Trésor Films" הצהירה כי צילומי הסרט יתקיימו בצרפת החל מ-15 ביוני, וכי הצילומים יעברו לסין בתחילת ספטמבר. על פי התוכנית, צילומי הסרט התעתדו להימשך 70 ימים.
במאי 2020, הודיעו המפיקים כי לבסוף הצילומים נדחו למרץ 2021, במהלכו הם יתחילו בצרפת, באולפני ברי-סור-מארן ובבסיס האווירי לשעבר 217 שבין ברטיני-סור-אורז' ללה פלזיס פאטה, שם תתקיים בניית הסטים עבור הכפר הגאלי.
לדברי המפיק אלין אטאל, היה צורך לצלם את הסרט בסין עבור צילומי חוץ רבים ורקעים טבעיים. לבסוף, מסיבות בריאותיות ובעקבות נזקי מגפת הקורונה, חלקו של הצילומים שהתעתד להתקיים בסין בוטל. בהמשך נמסר כי צילומי הסרט יתחילו באביב 2021, בעיקר בצרפת וגם במדבר המרוקאי. שרשרת הרי ההימלאיה המופיעים בסרט צולמו לבסוף באוברן, בהר פוי דה סנסי.
צילומי הסרט החלו רשמית ב-12 באפריל 2021. לאחר שהתקיימו באולפני ברי-סור-מארן, צילומי הסרט התקיימו באוברן-רון-אלפ. לאחר מזג אוויר גרוע באזור, בתחילת מאי 2021, פרסם גיום קאנה ברשתות החברתיות סרטון הומוריסטי המתייחס למזג האוויר. צילומי הסרט תמו בתחילת אוגוסט, לאחר 17 שבועות של צילומים.
הפקה > מוזיקה

את המוזיקה לסרט הלחין המוזיקאי מתיו שדיד, שעבד בעבר עם גיום קאנה על מוזיקת הסרט "אל תגלה".
אוולינה

| --- | --- |

אוולינה, 2016
 לידה:  27 במאי 1995 (בת 29) פינלנד
 שם לידה:  אוולינה מריה טאמנלאאקסו
 מוקד פעילות:  פינלנד
 תקופת הפעילות:  מ-2011
 עיסוק:  זמרת
 סוגה:  פופ • היפ הופ • סינת'פופ
 שפה מועדפת:  פינית 
 כלי נגינה:  קול
 חברת תקליטים:  UMG • אם-אייזי מיוזיק
 שיתופי פעולה בולטים:  JVG, Aste, Brädi
 פרסים והוקרה:  Emma Award for Best Female Artist of the Year (2017) 
 www.evelina.fi
 פרופיל ב-IMDb
 
אוולינה מאריה טאמנלאאקסו (בפינית: Eveliina Maria Tammenlaakso; נולדה ב-27 במאי 1995), הידועה בשם הבמה אוולינה (Evelina), היא זמרת פופ ממוצא פיני. היא פרצה לתודעה כאשר הוציאה את "Honey", שהצליח לכבוש את פסגת המצעד הרשמי של פינלנד, ולהפוך לוויראלי ביוטיוב. השיר נכלל באלבום הבכורה שלה 24K ויצא משם כסינגל השני.
ביוגרפיה וקריירה

אוולינה נולדה כאוולינה טמנלאקסו. היא החלה את הקריירה המוזיקלית שלה עוד בשנת 2011, כמתחרה רשמית ב-The Voice פינלנד, כשהמנטור שלה היה הזמר הפיני אלסטינן. היא הודחה מהתוכנית בשלב ההופעות החיות.
בשנת 2015 חתמה על חוזה הקלטות עם חברת אם-אייזי מיוזיק, והוציאה תחת חסותה את אלבום הבכורה שלה 24K. באותו זמן הוציאה אוולינה גם את סינגל הבכורה שלה: "Rakkaudesta lajiin" / "Vuoristorataa". היא פרצה לתודעה הארצית והעולמית עם שירה "Honey", שהצליח לכבוש את פסגת המצעד הפיני הרשמי, שם הפך גם ללהיט. לאחר מכן הוציאה את "Sireenit", שהצליח לשחזר את הצלחתו של הסינגל הקודם והצליח לכבוש גם כן את פסגת המצעד הפיני הרשמי, והיה לשני של אוולינה שעשה זאת. באמצע 2016, הוציאה את "Sushi" בשיתוף JVG, שהצליח בשיאו להגיע למקום השלישי באותו מצעד, ללא ווידאו קליפ. באותו זמן הוציאה את "Ei filtterii", שזכה להצלחה רבה בפינלנד גם כן, כאשר בשיאו הגיע למקום השני. לבסוף, הוציאה אוולינה את הסינגל האחרון מתוך אלבום הבכורה שלה, "Fuulaa". לסינגל יצא ווידאו קליפ נלווה, שזכה להצלחה מתונה ביוטיוב. בשיאו, הצליח הסינגל להגיע למקום ה-16 במצעד הפיני.
באמצע 2017 ו-2018, הוציאה אוולינה את "Kylmii Väreitä" ,"Tornado" ,"Katri Helena", "Sun Vika" ו-"Vielä kerran" שלא נכללו באלבום הבכורה שלה, אלא באלבומה השני, SOS, שיצא בסוף פברואר 2019.
"Kylmii väreitä" נכנס למקום השני במצעד הפיני והפך לשישי של אוולינה שנכנס לחמישייה הפותחת, ואילו "Tornado" הגיע בשיאו למקום השלישי, והפך לשביעי של אוולינה שנכנס לחמישייה הפותחת במצעד זה. מאוחר יותר, השתתפה אוולינה בתוכנית הטלוויזיה הפינית "Vain elämää kausi 9", שם הקליטה את שלושת השירים "F-F-F-Falling", "Leijonakuningas" ו-"Asfalttiviidakko" מחדש. כל השלושה נכנסו למצעד הפיני הרשמי שם זכו להצלחה נאה.
דיסקוגרפיה

2016: 24K
2019: SOS
2020: III
2023: Pehmee